Lav et referat af nedenstående tekst:

Tekst:
I Arden står der lige nu et hus, som er pyntet en del anderledes end resten af husene på villavejen. Channe Frederiksens hus er nemlig klistret til med julepynt. Siden august måned har hun gjort familiens hus klar til jul og december måned. - Jeg har så mange idéer lige nu, så jeg bliver nødt til at se dem visuelt, før jeg kan arbejde videre på det, siger Channe Frederiksen. I alt den tid Channe kan huske, har hun været vild med jul – en interesse, der ikke kommer fra fremmede. - Den stammer fra min far. Vi så altid ”Tror du stadig på julemanden” sammen, og min far var helt vild med julepyntet i filmen, siger Channe Frederiksen. Men Channe Frederiksens far fik ikke lov til at pynte Channes bardomshus som i filmen af hendes mor. - Så da jeg selv fik hus og børn var jeg bare ligeglad med, hvad andre mener om mig, siger Channe Frederiksen. Et lille juletempel Bag indkørslen i families hus, har Channe Frederiksen et lille skur til alt julepynten. Her har hun et lille juleværksted, som hele året rundt er pyntet op med nisser, juletræer og juelkugler. - Gik der ild i huset så ville jeg overleve, bare vi alle kom ud. Gik der ild herude, så ville jeg nok være lidt mere ked af det, siger Channe Frederiksen. - Det handler ikke kun om glitter og gran. Det handler også om det man gør for andre – det, jul egentlig går ud på, fortsætter Channe Frederiksen. Tager det ikke noget af magien, at der er jul året rundt? - Nej, for det er kun herude i skuret, der jul året rundt, så kan man bare lukke døren, siger Channe Frederiksen. Siden Channe Frederiksen og hendes mand købte huset i Arden for et år siden, har julepynten været oppe tidligt, og sådan fortsætter hun gerne. - Jeg stopper først den dag regeringen giver bøder for at hænge julepynt op for tidligt, siger Channe Frederiksen.

Referat:
Selvom kalenderen kun siger september måned, så har 25-årige Channe Frederiksen allerede fundet julekugler, rensdyr og julestjerner frem.